Pedro Geromel

Pedro Tonon Geromel (sündinud 21. septembril 1985 São Paulos) on Brasiilia jalgpallur, kes mängib kaitsjana Brasiilia kõrgliiga klubis Grêmio ja Brasiilia jalgpallikoondises.

Geromel alustas klubikarjääri Portugali klubides Chaves ja Vitória. Aastatel 2008–2014 mängis ta Saksamaa Bundesliga klubis Köln.

Grêmios mängib ta alates 2014. aastast. Ta on klubiga võitnud Brasiilia karika ja Rio Grande do Suli osariigi meistrivõistlused Campeonato Gaúcho. Hooaegadel 2016, 2017 ja 2018 oli ta valitud Brasiilia kõrgliiga hooaja sümboolsesse koosseisu. 2017. aastal võideti Lõuna-Ameerika klubide meistrivõistlused Copa Libertadores ja pääseti klubide maailmameistrivõistlustele, mille finaalis kaotati Hispaania klubile Madridi Real.

 Koondisekarjäär 
Debüüdi Brasiilia rahvuskoondises tegi Geromel 25. jaanuaril 2017 mängus Colombia vastu.

Ta valiti Brasiilia koondisse 2018. aasta maailmameistrivõistlusteks."World Cup: Neymar named in Brazil's 23-man squad". BBC Sport. 14.5.2018. Vaadatud 25.6.2018 Üheski mängus ta platsile ei pääsenud.

 Saavutused 
Grêmio
Copa do Brasil: 2016
Campeonato Gaúcho: 2018, 2019
Copa Libertadores: 2017
Recopa Sudamericana: 2018

 Viited 

 Välislingid 
 Pedro Geromel Soccerway lehel

Kategooria:Brasiilia jalgpallurid
Kategooria:1. FC Kölni jalgpallurid
Kategooria:RCD Mallorca jalgpallurid
Kategooria:Grêmio Foot-Ball Porto Alegrense mängijad
Kategooria:Primeira Liga mängijad
Kategooria:Bundesliga mängijad
Kategooria:La Liga mängijad
Kategooria:Sündinud 1985